ఆ నిర్ణయాలే కీలకం
వచ్చే ఏడాది మార్కెట్ల తీరుతెన్నులపై ఆర్థికవేత్తల విశ్లేషణ
ముంబై, అక్టోబరు 22: అంతర్జాతీయ స్థాయిలో యూరోపియన్‌ యూనియన్‌ నుంచి బ్రిటన్‌ వైదొలగడం, అమెరికా అధ్యక్ష ఎన్నికల్లో డొనాల్డ్‌ట్రంప్‌ గెలవడం, ఫెడ్‌రిజర్వు వడ్డీరేట్ల పెంపు నిర్ణయం వంటివి ఈ ఆర్థిక సంవత్సరంలో మార్కెట్‌ సెంటి మెంట్‌ను దెబ్బతీసాయనే చెప్పాలి. అయితే ప్రభుత్వం నల్ల ధనంపై ప్రకటించిన యుద్ధం, పోద్దనోట్ల చెలామణి రద్దు, ఇండోమారిషస్‌ పన్ను ఒప్పందానికి సవరణలు, జిఎస్‌టిబిల్లు పార్లమెంటులో ఆమోదం పొందడం, పాకిస్తాన్‌పై మెరుపు దాడులు, రఘురామ్‌రాజన్‌ ఆకస్మికంగా బ్యాంకు గవర్నర్‌గా వైదొలగడం వంటి సంఘటనలు మార్కెట్లలో తీవ్రస్పందనలకు కారణం అయ్యాయి.
ఈ ఏడాది బడ్జెట్‌ ప్రకటించిన తర్వాత మార్కెట్లు భారీ ర్యాలీని నమోదుచేసినా పతనం కూడా అంతే వేగంగా జరిగింది. బెంచ్‌మార్క్‌ సూచీలు ఎస్‌అండ్‌పి బిఎస్‌ఇ సెన్సెక్స్‌, నిఫ్టీ 50 సూచీలు రెండుశాతం మాత్రమే ఈ కేలం డర్‌ సంవత్సరంలో పెరిగాయి. అయితే రానున్న కేలండర్‌ సంవత్సరంలో మార్కెట్లకు ఏఏ అంశాలు ఊతం ఇస్తాయన్న వాటిపై ఇన్వెస్టర్లు, మార్కెట్‌నిపుణులు ఇపుడిపుడే అంచనాలు వేస్తున్నారు. కార్పొరేట్‌ ఫలితాలను పెద్దనోట్లరద్దు భారీ ప్రభా వం చూపిస్తుందని అంచనా. ప్రభుత్వ కార్యాచరణతో జిడిపి వృద్ధి 2017, 2018సంవత్సరాల్లో కొంత మార్పులకు లోనవు తుంది. భారత్‌కార్పొరేట్‌ ఆర్థికఫలితాలే ఇందుకుకీలకం. అంత ర్జాతీయ సంస్థక్రెడిట్‌ స్యూస్సీ ఇటీవలే జిడిపివృద్ధిని 7.8శాతం నుంచి 6.9శాతానికి తగ్గించింది.
పెద్దనోట్లరద్దు, సరఫరా వైపు ఉన్న అంతరాయాలు మూడు, నాలుగుత్రైమాసికాల్లో ఎక్కువ ప్రభావం చూపిస్తాయని అంచనా. మార్కెట్లు వచ్చే మూడు నుంచి ఆరునెలల్లో రికవరీ అవుతాయన్న అంచనాలు కూడా ఉన్నాయి. ప్రభుత్వ కార్యాచరణ జాప్యం అయ్యేకొద్దీ మార్కెట్లు మరింత మార్పులు చేర్పులకు లోనవుతాయి. అక్టోబరు నుంచి ఇప్పటివరకూ వర్ధమాన దేశాల మార్కెట్ల నుంచి 23 బిలియన్‌ డాలర్లు అంటే 2300 కోట్ల డాలర్ల నిధులు ఇతర మార్కెట్లకు తరలివెళ్లాయి. మోర్గాన్‌ స్టాన్లీ అంచనాలను చూస్తే సెన్సెక్స్‌ రాబడుల వృద్ధి 2.5 శాతంగా ఉంటుందని, ఏటికేడాది వార్షిక వృద్ధిని చూస్తే 18శాతంగా ఉంటుందని అంచనా. ఈక్విటీలు, బాండ్లలో కూడా 2013 నాటి కనిష్టస్థాయి విలువలకు కొంత అటూ ఇటూగా ఉంటాయని అంచనావేస్తోంది.
2017లో మార్కెట్లు 14శాతం రిటర్నులు తెస్తాయన్న అంచనాలను మోర్గాన్‌ స్టాన్లీ తన నివేదికలో ఉటంకించింది. ఇక మార్కెట్లు కొత్త అధ్యక్ష అభ్యర్ధి చేపడుతున్న కీలక నియామకాలపై కూడా దృష్టిపెట్టాయి. ఆయన విధివిధానాల కార్యాచరణ, జనవరిలో ఆఫీసుకు వచ్చిప్పటినుంచి చేపట్టే కార్యాచరణ ఏమిటన్న అం శంపై ఇన్వెస్టర్లు గురిపెట్టారు. వీటికితోడు అమెరికా ఫెడ్‌రిజర్వువడ్డీరేట్లను పెంచుతామని, ఆర్థిక వ్యవస్థ క్రమేపీ రికవరీ అవుతుందన్న అంచనాలు వేస్తోంది. దీని వల్ల వర్ధమాన మార్కెట్ల నుంచి డాలర్‌ పెట్టుబడులన్నీ అమె రికా బాండ్లమార్కెట్‌వైపు తరలుతా యన్న అంచనాలున్నాయి. భారత్‌ తో పాటు ఇతరయూరోప్‌, ఆసియా మార్కెట్లపై కూడా ఈ ప్రభావం ఉంటుంది. ఇక భారత్‌ మార్కెట్ల పరంగా చూస్తే కీలకమైన భారత రాష్ట్రాల్లో అసెంబ్లీ ఎన్నికలు
వచ్చే ఏడాదే జరుగుతున్నాయి. పంజా బ్‌, ఉత్తరప్రదేశ్‌, గోవా, ఉత్తరా ఖండ్‌, హిమాచల్‌ప్రదేశ్‌, గుజరాత్‌; మణిపూర్‌ రాష్ట్రాల్లో 2017లో ఎన్నికలు జరుగుతాయి. ఈ రాష్ట్రా ల్లో ప్రస్తుతం కేంద్రంలో అధికారం లో ఉన్న పార్టీల కూటమి జయా పజయాలు కూడా మార్కెట్లను ప్రభావితం చేస్తాయనడంలో సందే హం లేదు. ప్రత్యేకించి గుజరాత్‌, ఉత్తరప్రదేశ్‌ ఎన్నికలపైనే దేశీయ అంతర్జాతీయ ఇన్వెస్టర్ల విశ్లేష ణలు జోరుగాఉన్నాయి. బిజెపి విజయంసాధిస్తే మార్కెట్లకు సానుకూలంగా ఉంటుందని నిపుణుల అంచనా. గత ద్వైమా సిక మానిటరీపాలసీ సమీక్షలో రిజర్వుబ్యాంకు యధాతథస్థితినే అనుసరించింది. వడ్డీరేట్ల పెంపుజోలికి వెళ్లలేదు. అయితే ఫిబ్రవరిలో మరొకసారి పెంచుతుందన్న అంచనాలు ఉన్నాయి.
అప్పటికి దేశంలో పెద్దనోట్ల రద్దు ప్రభావాన్ని ఆర్‌బిఐ సమగ్ర స్థాయిలో అధ్యయనం చేస్తుందని అంచనా. వీటికితోడు అమెరికా ఫెడ్‌రిజర్వు వడ్డీరేట్ల పెంపుప్రభావం కూడా మదింపు చేయవచ్చనరి ఇన్వెస్టర్లు చెపుతున్నారు. ఆర్‌బిఐ వడ్డీరేట్లను 25 బేసిస్‌ పాయింట్లను ఫిబ్రవరి 8వ తేదీ జరిగే సమీక్షలో తగ్గి స్తుందని, తిరిగి ఏప్రిల్‌లో మరో 50 బేసిస్‌ పాయింట్లు తగ్గి స్తుందని అంచనాలు వేస్తున్నారు. నవంబరు రిటైల్‌ద్రవ్యోల్బణం 3.6శాతంగా ఉంది. బ్యాంక్‌ఆఫ్‌అమెరికా 4శాతం అంచనాల కంటే తక్కువగా ఉన్నాయి. ఆర్థికనిపుణుల అంచనాలు 3.9 శాతంగా ఉన్నాయి.
ఇక రెండోది పారిశ్రామిక ఉత్పత్తిపరంగా 1.9శాతం తగ్గింది. వీటికితోడు పెద్దనోట్ల రద్దు షాక్‌ కూడా జనవరి నాటికిప్రభావంచూపిస్తుందని బ్యాంక్‌ ఆఫ్‌ అమెరికా మెరిల్‌ లించ్‌ అభిప్రాయం వ్యక్తంచేసింది. ఇక అంతర్జాతీయం గా ముడిచమురుధరలు కీలకం అవుతున్నాయి. 2008 తర్వా త మొదటిసారిగా పెట్రోలియం ఎగుమతిదేశాల సమాఖ్య ఉత్ప త్తిని రోజుకు మిలియన్‌బ్యారెళ్లకు తగ్గించేందుకు నిర్ణయించింది.
రోజుకు ఏడులక్షలబ్యారెళ్ల ఉత్పత్తిని తగ్గించి సగటున 32.5 నుంచి 33 మిలియన్‌ డ్యారెళ్లను ఉత్పత్తిచేయాలని నిర్ణయిం చింది. గోల్డ్‌మాన్‌ శాక్స్‌ అంచనాలప్రకారంచూస్తే చమురు ధరలు ఏడు నుంచి పది డాలర్లు బ్యారెల్‌కు పెరుగుతాయని, వచ్చే ఏడాది మొదటి అర్ధసంవత్సరంలోనే ధరలు పెరుగుతాయని అంచనావేస్తోంది. పెట్రోలియం ఉత్పత్తులు భారీగా దిగుమతి చేసు కునే భారత్‌కు ఈ ధరల పెంపు భారంఅవుతుంది. చమురుధరలు పెరుగుదల వల్ల ద్రవ్యోల్బణం పెరిగితే ఆర్‌బిఐ వడ్డీరేట్ల నిర్ణయం వాయిదా వేయక తప్పదన్న అంచనాలు కూడా లేకపోలేదు.